สมาคมประชาชาติแห่งเอเชียตะวันออกเฉียงใต้
การประชุม > การประชุมสุดยอดอาเซียน

บทความหลัก: การประชุมสุดยอดอาเซียน
ประเทศสมาชิกกลุ่มอาเซียนได้จัดการประชุมขึ้น เรียกว่า การประชุมสุดยอดอาเซียน ซึ่งหัวหน้ารัฐบาลแต่ละประเทศสมาชิกจะมาอภิปรายและแก้ไขประเด็นปัญหาที่เกิดขึ้นในพื้นที่ รวมไปถึงการจัดการประชุมร่วมกับประเทศนอกกลุ่มสมาชิกเพื่อเชื่อมความสัมพันธ์ระหว่างประเทศ
การประชุมสุดยอดอาเซียนครั้งแรกจัดขึ้นที่จังหวัดบาหลี ประเทศอินโดนีเซีย ในปี พ.ศ. 2519 จากผลของการประชุมสุดยอดอาเซียนครั้งที่สาม ณ กรุงมะนิลา ในปี พ.ศ. 2530 สรุปว่าผู้นำประเทศสมาชิกกลุ่มอาเซียนควรจะจัดการประชุมขึ้นทุกห้าปี อย่างไรก็ตาม ผลของการประชุมสุดยอดอาเซียนครั้งต่อมาที่ประเทศสิงคโปร์ ในปี พ.ศ. 2535 ได้เสนอให้จัดการประชุมให้บ่อยขึ้น และได้ข้อสรุปว่าจะมีการจัดการประชุมสุดยอดขึ้นทุกสามปีแทน ต่อมา ในปี พ.ศ. 2544 ผู้นำสมาชิกประเทศกลุ่มอาเซียนได้เสนอให้จัดการประชุมขึ้นทุกปีเพื่อแก้ไขประเด็นปัญหาด่วนที่ส่งผลกระทบในพื้นที่ ประเทศสมาชิกจะได้รับเลือกให้เป็นเจ้าภาพจัดการประชุมสุดยอดขึ้นเรียงตามตัวอักษร ยกเว้นประเทศพม่า ซึ่งถูกยกเลิกการเป็นเจ้าภาพการประชุมในปี พ.ศ. 2549 เนื่องจากปัญหาทางด้านสิทธิมนุษยชน ซึ่งมีแรงกดดันจากสหรัฐอเมริกาและสหภาพยุโรปมาตั้งแต่ปี พ.ศ. 2547
การประชุมอาเซียนอย่างเป็นทางการมีกำหนดการสามวัน ดังนี้
ผู้นำของรัฐสมาชิกจะจัดการประชุมภายใน
ผู้นำของรัฐสมาชิกจะหารือร่วมกันกับรัฐมนตรีว่าการกระทรวงการต่างประเทศในที่ประชุมกลุ่มอาเซียน
การประชุมที่เรียกว่า "อาเซียนบวกสาม" ผู้นำรัฐสมาชิกจะประชุมร่วมกับผู้นำสาธารณรัฐประชาชนจีน ญี่ปุ่นและเกาหลีใต้ โดยจัดขึ้นพร้อมกับการประชุมสุดยอดอาเซียน
การประชุมที่เรียกว่า "อาเซียน-เซอร์" ผู้นำรัฐสมาชิกจะประชุมร่วมกับผู้นำออสเตรเลียและนิวซีแลนด์
| ครั้งที่ | วันที่ | ประเทศ | สถานที่จัดการประชุม |  |
| --- | --- | --- | --- | --- |
| 1 | 23-24 กุมภาพันธ์ 2519 |  อินโดนีเซีย | บาหลี |  |
| 2 | 4-5 สิงหาคม 2520 |  มาเลเซีย | กัวลาลัมเปอร์ |  |
| 3 | 14-15 ธันวาคม 2530 |  ฟิลิปปินส์ | มะนิลา |  |
| 4 | 27-29 มกราคม 2535 |  สิงคโปร์ | สิงคโปร์ |  |
| 5 | 14-15 ธันวาคม 2538 |  ไทย | กรุงเทพมหานคร |  |
| 6 | 15-16 ธันวาคม 2541 |  เวียดนาม | ฮานอย |  |
| 7 | 5-6 พฤศจิกายน 2544 |  บรูไน | บันดาร์เซอรีเบอกาวัน |  |
| 8 | 4-5 พฤศจิกายน 2545 |  กัมพูชา | พนมเปญ |  |
| 9 | 7-8 ตุลาคม 2546 |  อินโดนีเซีย | บาหลี |  |
| 10 | 29-30 พฤศจิกายน 2547 |  ลาว | เวียงจันทน์ |  |
| 11 | 12-14 ธันวาคม 2548 |  มาเลเซีย | กัวลาลัมเปอร์ |  |
| 12 | 11-14 มกราคม 25501 |  ฟิลิปปินส์2 | เซบู |  |
| 13 | 18-22 พฤศจิกายน 2550 |  สิงคโปร์ | สิงคโปร์ |  |
| 143 | 27 กุมภาพันธ์ - 1 มีนาคม 2552 |  ไทย | ชะอำ, หัวหิน |  |
| 143 | 10–11 เมษายน 2552 |  ไทย | พัทยา |  |
| 15 | 23-25 ตุลาคม 2552 |  ไทย | ชะอำ, หัวหิน |  |
| 16 | 8-9 เมษายน 2553 |  เวียดนาม | ฮานอย |  |
| 17 | 28-31 ตุลาคม 2553 |  เวียดนาม | ฮานอย |  |
| 18 | 7-8 พฤษภาคม 2554 |  อินโดนีเซีย4 | จาการ์ตา |  |
| 19 | 14-19 พฤศจิกายน 2554 |  อินโดนีเซีย4 | บาหลี |  |
| 20 | 3-4 เมษายน 2555 |  กัมพูชา | พนมเปญ |  |
| 21 | 17–20 พฤศจิกายน 2555 |  กัมพูชา | พนมเปญ |  |
| 22 | 24–25 เมษายน 2556 |  บรูไน | บันดาร์เซอรีเบอกาวัน |  |
| 23 | 9–10 ตุลาคม 2556 |  บรูไน | บันดาร์เซอรีเบอกาวัน |  |
| 24 | 10–11 พฤษภาคม 2557 |  พม่า | กรุงเนปยีดอ |  |
| 25 | 10–12 พฤศจิกายน 2557 |  พม่า | กรุงเนปยีดอ |  |
| 26 | 26‒27 เมษายน 2558 |  มาเลเซีย | กัวลาลัมเปอร์, เกาะลังกาวี |  |
| 27 | 18–22 พฤศจิกายน 2558 |  มาเลเซีย | กัวลาลัมเปอร์ |  |
| 28 | 6–8 กันยายน 2559 |  ลาว | เวียงจันทน์ |  |
| 29 | 6–8 กันยายน 2559 |  ลาว | เวียงจันทน์ |  |
| 30 | 26-27 เมษายน 2560 |  ฟิลิปปินส์ | ปาไซ |  |
| 31 | 10-14 พฤศจิกายน 2560 |  ฟิลิปปินส์ | ปาไซ |  |
| 32 | 25-28 เมษายน 2561 |  สิงคโปร์ | สิงคโปร์ |  |
| 33 | 11–15 พฤศจิกายน 2561 |  สิงคโปร์ | สิงคโปร์ |  |
| 34 | 20–23 มิถุนายน 2562 |  ไทย | กรุงเทพมหานคร |  |
| 35 | 31 ตุลาคม–4 พฤศจิกายน 2562 |  ไทย | กรุงเทพมหานคร, นนทบุรี |  |
| 36 | 14 เมษายน 2563 |  เวียดนาม | ฮานอย (ประชุมทางไกลผ่านวีดิทัศน์)5 |  |
| 37 | 11–15 พฤศจิกายน 2563 |  เวียดนาม | ฮานอย (ประชุมทางไกลผ่านวีดิทัศน์)5 |  |
| 387 | 26–28 ตุลาคม 2564 |  บรูไน | บันดาร์เซอรีเบอกาวัน (ประชุมทางไกลผ่านวีดิทัศน์)5 |  |
| 397 | 26–28 ตุลาคม 2564 |  บรูไน | บันดาร์เซอรีเบอกาวัน (ประชุมทางไกลผ่านวีดิทัศน์)5 |  |
| 407 | 10–13 พฤศจิกายน 2565 |  กัมพูชา | พนมเปญ |  |
| 417 | 10–13 พฤศจิกายน 2565 |  กัมพูชา | พนมเปญ |  |
| 427 | 9–11 พฤษภาคม 2566 |  อินโดนีเซีย | ลาบูอันบาโจ |  |
| 437 | 5–7 กันยายน 2566 |  อินโดนีเซีย | จาการ์ตา |  |
| 447 | 6–11 ตุลาคม 2567 |  ลาว | เวียงจันทน์ |  |
| 457 | 6–11 ตุลาคม 2567 |  ลาว | เวียงจันทน์ |  |
1 การประชุมเลื่อนออกไปเป็นวันที่ 10-14 ธันวาคม เนื่องจากภัยไต้ฝุ่น.
2 พม่าไม่ได้รับอนุญาตให้เป็นเจ้าภาพจัดการประชุม เนื่องจากความกดดันอย่างหนักจากสหรัฐอเมริกาและสหภาพยุโรป.
3 การประชุมถูกเลื่อนออกไปสองครั้งเนื่องจากการชุมนุมประท้วงของกลุ่มต่อต้านรัฐบาล.
4 อินโดนีเซียเสนอแลกเปลี่ยนกับบรูไนอาจจะเป็นเจ้าภาพเอเปค (และอาจมีการประชุม G20) ในปี 2013.
5 เวียดนามและบรูไนเป็นประธานการประชุมสมัยพิเศษว่าด้วยโรคติดเชื้อไวรัสโคโรนา 2019 (โควิด-19) ผ่านระบบการประชุมทางไกล.
6 เลื่อนจากกำหนดเดิมปลายเดือนเมษายน เนื่องจากสถานการณ์การระบาดของโรคโควิด-19 โดยเวียดนามเป็นประธานการประชุม.
7 ตั้งแต่การประชุมครั้งที่ 38 พม่าซึ่งอยู่ในสถานการณ์การประท้วงอันสืบเนื่องมาจากการรัฐประหาร ไม่ส่งตัวแทนเข้าร่วมประชุม แม้อาเซียนจะมีหนังสือเชิญผู้แทนที่ไม่เกี่ยวข้องกับการเมืองก็ตาม